[image: Standard Header BCBC Swirl Colour]

[image: Standard Header BCBC Swirl Colour]
Disgrifiad Swydd 

ADRAN:	Gofal Cymdeithasol i Oedolion/Diogelu a DoLS

SWYDD: 	Cydlynydd Arweiniol Diogelu Oedolion / Asesydd Lles Pennaf  

GRADD Y SWYDD:	GR13

YN ATEBOL I’R:	Rheolwr Tîm – Diogelu a DoLS
	
DIBEN Y SWYDD:	
Bod yn gyfrifol am gynnal Asesiadau Lles Pennaf, gan gynnwys asesu anghenion a rheoli risg oedolion y mae angen eu gwneud yn destun y mesurau diogelu cyfreithiol, wrth sicrhau cydymffurfiaeth â Threfniadau Diogelu wrth Amddifadu o Ryddid (DoLS), gan gynnwys ceisiadau a phrosesau'r Llys Gwarchod.  
Gweithredu fel cyswllt arweiniol wrth ddarparu cyngor arbenigol ar gyfer DoLS i asiantaethau partner a chyfeiriad proffesiynol o ansawdd uchel ar draws y Cyngor i BIAs, hyfforddeion, staff cymorth a chynorthwywyr gwaith cymdeithasol yn ôl yr angen.
Gweithio fel rhan o'r Tîm Diogelu Oedolion ehangach, gan ddilyn y gweithdrefnau diogelu perthnasol yn llym a deddfwriaeth gysylltiedig fel Deddf Gwasanaethau Cymdeithasol a Llesiant (Cymru) 2014 a Gweithdrefnau Diogelu Cymru. 

[bookmark: _Hlk147744828]Byddwch yn mynd ati i hyrwyddo ein ‘Model Ymarfer sy'n Seiliedig ar Gryfderau-Gweithio i Gyflawni Canlyniadau’.  


PRIF GYFRIFOLDEBAU A GWEITHGAREDDAU:

· Cynorthwyo'r Rheolwr Tîm – Diogelu a DoLS wrth ymgymryd â'r swyddogaethau statudol ar gyfer Cyngor Bwrdeistref Sirol Pen-y-bont ar Ogwr mewn perthynas â Threfniadau Diogelu wrth Amddifadu o Ryddid, gan weithio o fewn polisïau, arferion a gweithdrefnau.
· Rheoli asesiadau Galluedd Meddyliol a Lles Pennaf sy'n bodloni'r gofynion statudol a bennwyd o fewn Deddf Galluedd Meddyliol 2005, Codau Ymarfer DoLS, Rheoliadau a chyfraith achosion cysylltiedig;  a sicrhau asesiadau o ansawdd uchel a chynhwysfawr wrth arwain y broses o wneud penderfyniadau ar gyfer lles pennaf ar bob achlysur perthnasol. 
· Cymhwyso penderfyniadau proffesiynol arbenigol wrth asesu oedolion mewn ffordd sy'n hyrwyddo cydgynhyrchu, annibyniaeth a dewis, wrth gydbwyso a chydnabod yr angen am ddiogelwch i bobl heb y galluedd meddyliol i wneud penderfyniadau am eu hanghenion gofal a chymorth.
· Rhoi arweiniad proffesiynol ar ddyletswyddau statudol, drwy adroddiadau ysgrifenedig a llafar o ansawdd uchel sy'n gryno, yn llawn gwybodaeth ac yn seiliedig ar ddadansoddiad o dystiolaeth gymhleth y gellir ei defnyddio o fewn y cyd-destun cyfreithiol. Mae hyn yn cynnwys paratoi adroddiadau llys, mynd i'r llys a gwrandawiadau Llys Gwarchod er mwyn darparu cyngor arbenigol pan fo angen.
· Cysylltu â Gweithwyr Cymdeithasol mewn perthynas ag achosion penodol, gan ofyn iddynt ymgymryd â thasgau a fydd yn cynorthwyo'r broses o wneud penderfyniadau, yn unol ag Adran 126 – Oedolion sy'n wynebu Risg, o Ddeddf Gwasanaethau Cymdeithasol a Llesiant (Cymru) 2014.
· Defnyddio fframwaith Diogelu er mwyn ymchwilio i honiadau a rheoli risgiau lle mae unigolion wedi profi neu'n debygol o brofi niwed sylweddol, a allai gynnwys honiadau y gall person gael ei amddifadu o'i ryddid heb awdurdod cyfreithlon.
· Ymgymryd â chyfrifoldeb am achosion DoLS dynodedig o fewn fframwaith amlasiantaethol o bwynt atgyfeiriadau, gan wneud ymholiadau angenrheidiol gyda theuluoedd a gweithwyr proffesiynol eraill gan gynnwys y meddyg adran 12 i gwblhau'r ddogfennaeth/asesiad gofynnol.
· Cynorthwyo'r Rheolwr Tîm – Diogelu a DoLS i hwyluso datblygu strategol parhaus a chyflawni'r polisi, gweithdrefn ac ymarfer “Oedolyn mewn Perygl” ac Amddifadu o Ryddid o fewn Gofal Cymdeithasol i Oedolion.
· Bod yn gyfrifol am gyfathrebu ar draws ffiniau iechyd a gofal cymdeithasol cymhleth, er enghraifft, cyrff goruchwylio ac awdurdodau rheoli.
· Goruchwylio myfyrwyr a hyfforddeion gwaith cymdeithasol.
· Dirprwyo ar gyfer y Rheolwr Tîm – Diogelu a DoLS  pan fo'n briodol, gan gynrychioli'r Cyngor mewn fforymau amlasiantaethol fel yr asiantaeth arweiniol ym maes diogelu oedolion. 
· Gweithio'n agos gyda Rheolwyr Tîm yn y Cyngor ac ar draws asiantaethau partner sydd â chyfrifoldebau cydlynydd arweiniol; er mwyn rhoi cymorth a chyngor arbenigol i sicrhau proses gadarn a chyson o Amddiffyn Oedolion. Cysylltu â Bwrdd Diogelu Oedolion/Plant Cwm Taf Morgannwg, er mwyn sicrhau bod cysylltiad cydnabyddedig rhwng amddiffyn plant ac oedolion.
· Gweithio'n agos gyda chydweithwyr o'r Tîm Contractio a Chomisiynu, gan rannu gwybodaeth a chymorth; lle mae achosion o gam-drin honedig yn cynnwys lleoliadau lle mae CBSP yn comisiynu'r gwasanaeth/lleoliad; a chynghori asiantaethau sy'n darparu wrth iddynt ddatblygu polisïau sy'n hyrwyddo amddiffyn a diogelwch oedolion agored i niwed yn eu gofal.
· Derbyn cyfrifoldeb am achosion “Oedolyn mewn Perygl” a ddyrennir mewn fframwaith amlasiantaethol, o'r adeg atgyfeirio hyd at y cyfarfod strategaeth, ymchwiliad, cynhadledd achos, adolygu a chwblhau pan fydd hynny'n briodol.
· Cyfrannu at gasglu data, dadansoddi datblygu a monitro systemau Sicrhau Ansawdd gan sicrhau cysylltiadau priodol â chanlyniadau rheoli perfformiad.



DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth cyfle cyfartal ac arfer gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai. Dylid rhoi gwybod am unrhyw bryderon i'r Tîm Diogelu Oedolion neu'r Gwasanaeth IAA Plant o fewn MASH.

Adolygiad a Hawl i Amrywio
Mae'r Disgrifiad Swydd hwn fel yr un cyfredol a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a’ch gradd.


Gwiriad Cofnodion Troseddol 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).

[bookmark: _Hlk122533923]Manyleb y Person
Cydlynydd Arweiniol Diogelu Oedolion / Asesydd Lles Pennaf
Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol (Ydy).
	Priodoleddau
	Gofynion
	Hanfodol
	Dull Gwerthuso / Profi

	Cymwysterau, Addysg a Hyfforddiant 


	· Gweithiwr proffesiynol iechyd neu ofal cymdeithasol cofrestredig gyda chymhwyster proffesiynol cydnabyddedig, e.e. Gweithiwr Cymdeithasol, Gweithiwr Proffesiynol Iechyd Meddwl, Nyrs neu Therapydd Galwedigaethol cymeradwy.
	Ydy
	Cyflwyno Tystysgrifau Cymwysterau gwreiddiol a ffurflen gais. 

	
	· Wedi ymgymryd â hyfforddiant Asesu Lles Pennaf neu'n barod i  ymgymryd â'r hyfforddiant hwn ar ôl dechrau yn y swydd.
· Profiad sylweddol o gynnal asesiadau.
	Ydy



Ydy
	

	Gwybodaeth a Phrofiad
	· Profiad sylweddol o weithio gydag oedolion mewn perygl, defnyddwyr gwasanaethau a gofalwyr.

	Ydy
	Cyfweliad, ffurflen gais, a phroses ddethol.

	
	· Gwybodaeth arbenigol am ddeddfwriaeth, polisi, gweithdrefnau a chanllawiau perthnasol mewn perthynas â Diogelu Oedolion.
	Ydy
	

	
	· Gwybodaeth arbenigol am ddeddfwriaeth, polisi a chanllawiau perthnasol yn ymwneud ag iechyd meddwl, galluedd meddyliol a threfniadau Diogelu rhag Colli Rhyddid a chymhwyso'r rhain.
	Ydy
	

	
	· Gwybodaeth arbenigol am Ddeddf Galluedd Meddyliol 2005 gyda chyfeiriad penodol at DOLs;  Deddf Iechyd Meddwl 2007. 
	
	

	
	· Profiad o ddatblygu arfer, cytundebau polisi a phrotocolau o fewn amgylchedd amlasiantaethol.
	
	

	
	· Gwybodaeth am rôl a swyddogaeth asesu a rheoli gofal a phrofiad o hyn.
· Profiad o asesu a rheoli risg.
	


Ydy
	

	Gwybodaeth a Phrofiad (parhad)
	· Profiad o weithio amlddisgyblaethol a/neu ryngasiantaeth yn llwyddiannus.
	
	Cyfweliad, ffurflen gais a phroses ddethol

	Sgiliau a Rhinweddau Personol
	· Gallu ffurfio perthnasoedd gwaith adeiladol â chydweithwyr yn aml o fewn gofynion sy'n cystadlu â'i gilydd ac adnoddau cyfyngol.
	Ydy
	Cyfweliad, ffurflen gais, a phroses ddethol.

	
	· Gallu cyfathrebu'n glir ac yn effeithiol yn enwedig wrth gymryd rhan neu gadeirio cyfarfodydd amlasiantaethol.
	Ydy
	

	
	· Gallu mynnu hyder a hygrededd ar bob lefel.
	
	

	
	· Gallu dangos egwyddorion tegwch a chydraddoldeb wrth flaenoriaethu anghenion yr “Oedolyn mewn Perygl” ar bob adeg.
· Gallu dangos sensitifrwydd mewn sefyllfaoedd llawn emosiwn.
	Ydy




Ydy
	

	
	· Gallu meddwl yn glir, dadansoddi gwybodaeth, nodi a chynllunio gweithredoedd/penderfyniadau priodol neu atebion arloesol.
	

	

	
	· Gallu gweithio'n hyblyg ac yn rhagweithiol o dan bwysau, gan gadw at derfynau amser.
	Ydy
	

	
	· Gallu defnyddio sgiliau ymchwilio, gweithio ar eich menter eich hun yn ogystal â fel rhan o dîm.
	
	

	
	· Gallu ysgrifennu adroddiadau a chynnal safon uchel o wneud penderfyniadau yn seiliedig ar dystiolaeth.
	Ydy
	

	
	· Gallu dangos sgiliau TG cymwys.
· Disgwylir bod gennych gerbyd modur i’w ddefnyddio ar deithiau swyddogol.
	Ydy

Ydy

